แฟนมีประจำเดือน7วันมีเมื่อ29หมดประจำเดือนเมื่อวันที่5ที่ผ่านมา เมื่อวานมีเพศสัมพันธ์ ก่อนสอดใส่ผมได้ล้างอวัยวะเพศแค่น้ำเปล่า แล้วเอาสอดใส่ของแฟน แบบไม่ได้ป้องกันก็มีขยับเข้าออกเล็กน้อยและมีน้ำหล่อลื่นของแฟนออกมาจำนวนมาก แต่วันนี้ให้แฟนทานยาคุมฉุกเฉินแล้วครับ คือยังไม่เกิน 24 ชม.แรก แบบนี้จะท้องไหมครับ แฟนเพิ่งหมดประจำเดือนด้วย 1 วัน แต่ตอนทำเสร็จแฟนบอกได้ล้างของตัวเองแล้วครับ
สวัสดีค่ะ หากประจำเดือนมาวันที่ 29 มิ.ย. แล้วได้มีเพศสัมพันธ์ในวันที่ 5 ก.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไปก็ได้ค่ะสำหรับการสวนล้างอวัยวะเพศหญิงหลังจากที่มีเพศสัมพันธ์ไปแล้วนั้น ไม่ได้ช่วยลดโอกาสในการตั้งครรภ์ลงแต่อย่างใดค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ